མས་ སྦྱོར་ དང་། །
བརྒལ་ལན་བཅས་ཏེ་ བསྙད་པར་བྱ། །ཞེས་གསུངས་སོ། །དགོས་
པའི་དོན་ནོར་བུ་རིན་པོ་ཆེ་ལ་དཔེ་བླངས་ཏེ་བཤད། བསྡུས་པའི་
དོན་སེང་གེའི་མཆོངས་ལ་དཔེ་བླངས་ཏེ་བཤད། ཚིག་གི་དོན་ལ་
བཞི་སྟེ། སྐབས་དབྱེ་བའི་ཚིག་དོན་སྟག་གི་མཆོངས་ལ་དཔེ་བླངས་
ཏེ་བཤད་པ་དང་། འབྲུ་ བསྣོན་ གྱི་ཚིག་དོན་ རུས་སྦལ་ གྱི་ སྦུར་་་་
འགྲོས་ལ་དཔེ་བླངས་ཏེ་བཤད་པ་དང༌། གོང་འོག་གི་འཚམས་སྦྱོར་
བ་བྱ་ངང་བའི་འགྲོས་ལ་དཔེ་བླངས་ཏེ་བཤད་པ་དང་། བགལ་བ་
དང་ལན་འདེབས་པ་ལ་ཕོག་གི་ཁུ་འཁྲིག་ལ་དཔེ་བླངས་ཏེ་བཤད་
པའོ། །དང་བོ་དགོས་དོན་ལ་ལེའུ་གཉིས་པ་ལས། ཀྱེ་གྲོགས་པོ་
དག་ཤེས་པར་གྱིས་ཤིག། ཅེས་སྟོན་པས་མདུན་བསུ་བ་དེ་ལྟ་བུའི་
དགོས་པ་ཡོད། དེ་ལ་ལྔ་སྟེ། གང་ལ་དགོས་པ། རྒྱུ་མཚན་ཅིའི་
ཕྱིར་དགོས་པ། དགོས་པ་དེ་ཐབས་གང་ལ་རག་ལུས་ཏེ་བྱུང་བ་
དང་། དགོས་པ་དེའི་དགོས་པ་གང་ཡིན་པ། དེ་ལ་འབྲེལ་བ་ཡོད་
དམ་མེད་རྣམས་ཀྱིས་བསྟན་པའོ། །དང་བོ་གང་ལ་དགོས་ན་མི་ལུས་
གཙང་མ་ཐོབ་པ་རྣམས་ལ་དགོས། གང་དགོས་ན་ཚེ་རིང་བ་ཐུབ་
དགོས། རྒྱུ་མཚན་ཅིའི་ཕྱིར་དགོས་ན་ལུས་ལ་ནད་འབྱུང་། ནད་
25
མ

ཆ་ལག་བཅོ་བརྒྱད་བཞུགས་སོ། །
ཀྱི་ཚེ་ལ་བར་དུ་གཅོད་པས་ན་སྨན་དཔྱད་ཟས་སྤྱོད་བཞིས་བསོས་
ནས་ཚེ་རིང་བར་བྱེད་པའི་ཕྱིར་དགོས། དེ་ཡང་ལུས་སྲོག་གཉིས་
འཚོ་བར་བྱེད་པའི་ཕྱིར་ཚེ་ཞེས་བྱ། ཚེ་དེ་སྐད་ཅིག་ཀྱང་མི་སྡོད་
པར་རྒས་ནས་འགྲོ་བས། དེ་ལ་རྒས་པའི་ནད་འོང་བས་རྒས་པ་
གསོ་བ་ལ་བཅུད་ལེན་གྱི་ཚེ་བསྲིང་བའི་ཕྱིར་དགོས་སོ། །ཐབས་ནི་ཡི་
གེ་རིས་སུ་བྲིས་པའི་རྒྱུད་མན་ངག་དང་བཅས་པའམ། སྙན་ནས་
སྙན་དུ་བརྒྱུད་པའི་མན་ངག་ལག་ལས་པའོ། །དགོས་པའི་དགོས་པ་
ཚེ་རིང་བར་བྱས་པ་ལ་དགོས་པ་ཅི་ཡོད་ན། ཆོས་དང་ནོར་
ནི།
ལ་ སོགས་ པ་ བདེ་ བ་ བསྒྲུབ་ཏུ་ཡོད་ཅིང་། ལོངས་སྤྱོད་ཀྱི་ནོར་་་་
བསྒྲུབ་པས་ཚེ་རིང་འདི་ལ་བདེ། བྱང་ཆུབ་སེམས་ཀྱིས་བསྒྲུབས་
པས་ཚེ་རབས་ཀུན་ཏུ་བདེ་བར་འགྱུར་རོ། །དེ་ལ་འབྲེལ་བ་ཡོད་དམ་
མེད་ན། སྤྱི་རུ་དགོས་པ་ཡོད་ཀྱང་འབྲེལ་བ་མེད་པ་དང༌། འབྲེལ་
བ་ཡོད་ཀྱང་དགོས་པ་མེད་པ་དང༌། དགོས་འབྲེལ་གཉིས་ཀ་མེད་
པ་དང་། གཉིས་ཀ་ཡོད་པ་དང་བཞི་ལས། འདིར་དགོས་འབྲེལ་
གཉིས་ཀ་ཡོད་པ་སྟེ། ལུས་ལས་ནད་དང་། ནད་ལས་བརྟག་པ་
བྱུང་བའི་ཕྱིར་དེ་བྱུང་གི་འབྲེལ་བ་དང་། ལུས་དང་། ནད་དང་།
གཉེན་ པོ་ གསུམ་ ག་ འབྱུང་ བ་བཞི་ལས་བྱུང་བའི་ཕྱིར་བདག་ཉིད་
གཅིག་པའི་འབྲེལ་བ་ཡོད། ཟས་སྤྱོད་སྨན་དཔྱད་བཞིའི་གཉེན་པོ་
བཞིས་འདུ་བ་ཆ་སྙོམས་པས་དེ་བཞི་ག་བདག་ཉིད་གཅིག་པའི་ཐབས་
དང་དེ་ལས་བྱུང་བའི་འབྲེལ་བ་ཡོད། གཞན་ཡང་གསོ་བ་རིག་པའི་
--་་་
26

ཁོག་དབུག་ཁྱུང་ཆེན་ལྡིང་བ་བཞུགས་སོ། །
རྒྱུད་འདི་ཐབས་ཡིན་ལ། ནང་འདུ་བ་སྙོམས་ཤིང་ཚེ་རིང་དུ་གནས་
ལ། དེ་ ཐབས་ ལས་ བྱུང་ བས་ དེ་ ལས་ བྱུང་ བའི་ འབྲེལ་ བ་ ཡོད།
དགོས་པའི་དགོས་པ་གོང་གིས་ཤེས། དེ་ཡང་དགོས་འབྲེལ་དེ་་་་
རྣམས་རྒྱུད་ལས་སྤྱན་དྲངས་ལ་བཤད་དོ། །འདིའི་སྐབས་སུ་གེགས་
བསལ་ནས་མ་གསོས་ཀྱང་འཚོ་ལ་གསོས་ཀྱང་འཆི་བར་འདུས་པས།
དེས་དགོས་པ་ཡང་མེད་ལ་འབྲེལ་བ་ཡང་མེད་ཟེར་ན། དེའི་གནད་
ཀྱང་རྒྱུད་ནས་གསལ་ལོ། །བསྡུས་པའི་དོན་ལ་བཞི་སྟེ། གསོ་བྱ་
གསོ་བྱེད་ ཇི་ ལྟར་ གསོ་ བ་དང༌། །གསོ་བ་བོ་དང་རྣམ་པ་བཞི་རུ་་་
བཤད། ། ཅེས་གསུངས་པས། གསོ་བྱ་ལུས་དང་། གསོ་བྱེད་་་་་
གཉེན་པོ་དང་། ཇི་ལྟར་གསོ་ཐབས་དང་། གསོ་བ་བོ་སྨན་པ་
དང་ཆོས་བཞི་ལྡན་ནོ། །ཆོས་བཞི་བོ་དེ་ལ་གྲངས་དང་གོ་རིམ་ངེས་པ་
ཡོད་དམ་མེད་ཅེ་ན། ཡོད་དེ་དང་བོ་གྲངས་བཞིར་ངེས་སོ། །དང་
བོ་གསོ་བྱའི་ལུས་མེད་ན་གསོ་རྒྱུ་མེད་པས་གསོ་ཐབས་ལ་དགོས་པ་
མེད། གསོ་བྱེད་མེད་ན་གསོ་བྱའི་ལུས་ཡོད་ཀྱང་གཉེན་པོ་མེད་པས་
ཐབས་མེད་དོ། །གསོ་བྱ་དང་གསོ་བྱེད་གཉིས་ཀ་ཡོད་ཀྱང་ཇི་ལྟར་
གསོ་བའི་ཐབས་མེད་ན་ནད་ཐོག་ཏུ་གཉེན་པོ་མི་འགྲོ་བས་སོ། །དེ་
གསུམ་འཚོགས་ཀྱང་གསོ་བ་བོ་སྨན་པ་མེད་ན་ཕན་ཚུན་ཚུལ་སྡེབ་མི་
ཤེས་པས་ན་དེ་རྣམ་གྲངས་བཞིར་ངེས་སོ། །གོ་རིམ་ནི་དབྱེ་བ་དང་
སྦྱར་ལ་བཤད་དོ། ། དེ་ལ་དང་བོ་གསོ་བར་བྱ་བའི་ཡུལ་ལ་གཉིས།
གང་གིས་དོན་དུ་གསོ་བ་ལུས་ཀྱི་མཚན་ཉིད་དང་། གང་གསོ་བ་
27

ཆ་ལག་བཅོ་བརྒྱད་བཞུགས་སོ། །
ནད་ཀྱི་མཚན་ཉིད་གཉིས་སོ། །གསོ་བྱེད་ཀྱི་གཉེན་པོ་ལ། སྤྱོད་
ལམ་དང་། ཟས་དང༌། སྨན་དང་། དཔྱད་དང་བཞིའོ། །གསོ་
བའི་ཐབས་ལ་གཉིས་ཏེ། མི་ན་བ་གནས་པར་བྱ་བ་དང་། ན་བ་
གསོ་བའོ། །ན་བ་གསོ་བ་ལ་གསུམ། ནད་ངོས་གཟུང་བ་ལ་བརྟག་
ཐབས་དང་། ། ཇི་ལྟར་གསོ་བའི་ཚུལ་དང་། གསོ་ཐབས་དངོས་
བསྟན་པའོ། །དེ་ལ་དང་བོ་གང་གི་དོན་དུ་གསོ་ན་ལུས་དེའི་དོན་དུ་
གསོ་བས་ཏེ། ལུས་དེ་ལ་ནད་མི་འབྱུང་བར་བྱ་བ་དང་། ན་བ་
གསོ་བ་དང༌་། ཚེ་རིང་བར་བྱ་བའི་དོན་དུ་གསོ་བ་ཡིན་པས་དང་
བོར་ལུས་དགོས་པ་བྱུང་། ལུས་དེ་ལ་ནད་བྱུང་བས་དེའི་འོག་ ཏུ་
གསོ་བར་བྱ་བའི་ནད་བསྟན། ནད་དེ་ལ་གཉེན་པོ་དགོས་པར་བྱུང་
བས་དེའི་འོག་ ཏུ་གཉེན་པོ་བསྟན། དེ་ལ་དང་བོ་གཉེན་པོ་སྤྱོད་
ལམ་གྱི་སྒོ་ནས་འདུ་བ་ཆ་སྙོམས། དེས་མ་སེལ་ན་ཟས་བཅོས་ཀྱི་སྒོ་
ནས་འདུ་བ་ཆ་སྙོམས། དེས་མ་སེལ་ན་སྨན་གྱི་སྒོ་ནས་འདུ་བ་ཆ་
སྙོམས། དེས་མ་སེལ་ན་མཐའ་མ་དཔྱད་ཀྱི་སྒོ་ནས་འདུ་ བ་ ཆ་་་་
སྙོམས་ ཏེ་ བཅོས་ པས་ ནད་ཡུལ་འབྱིན་ངེས་སོ། །དེ་རྣམས་ཐམས་
ཅད་གསོ་བ་བོ་སྨན་པ་ལ་རག་ལུས་པའི་ཕྱིར་དོན་མཐའ་མ་སྨན་པའི་
ཆོས་བསྟན་པའོ། །དེ་ལ་དང་བོ་ལུས་ཞེས་བྱ་བ་ནི། ནད་དང་ལུས་ .
ཟུངས། དྲི་ མ་ གསུམ་ ཕན་ ཚུན་ གཅིག་ ལ་ གཅིག་ བརྟེན་ ཅིང་།
རག་ལུས་པའི་ཕྱིར་ལུས་ཞེས་བྱ་སྟེ། ལུས་དེ་ཡང་ཆགས་ཚུལ་དང་།
འདྲ་དཔེ་དང་། གནས་ལུགས་དང་། མཚན་ཉིད་དང་། དབྱེ་
28

ཁོག་དབུག་ཁྱུང་ཆེན་ལྡིང་བ་བཞུགས་སོ། །
བ་ དང་།
ལས་དང་། འཇིག་ལྟས”དང་བདུན་ནོ། །གཉིས་པ་
ལུས་ དེ་ ལས་བྱུང་ བའི་ ནད་ ཅེས་ བྱ་ བ་ ནི་ ཉེས་ པ་ མ་ སྙོམས་ པ་ སྟེ།
ལུས་སེམས་ལ་གདུངས་ཤིང་ཚེ་ལ་བར་དུ་གཅོད་པར་བྱེད་པའི་ཕྱིར་
རྒྱུ་དང་རྐྱེན།
ནད་ཅེས་བྱའོ། ། ནད་དེ་ལ་ཡང་།
ཞུགས་ཚུལ་
དང་། གནས་དང་། མཚན་ཉིད་དང་། · དབྱེ་བ་དང་། སོ་
སོའི་དོན་བསྟན་པ་དང་བདུན་ནོ། །གཉེན་པོ་ནི་ནད་ཆོམས་ཤིང་
སེལ་བར་བྱེད་པའི་གཉེན་པོའོ། །དེ་ལའང་བཞི་ལས། དང་བོ་
སྤྱོད་ལམ་ནི་འཕྲལ་གྱི་ལུས་ངག་ཡིད་གསུམ་གྱི་བྱ་བའི་སྤྱོད་པ་ལམ་དུ་
འཁྱེར་བའི་ཕྱིར་སྤྱོད་ལམ་ཞེས་བྱའོ། །དེ་ན་ནད་མེད་པའི་བྱ་བ་དང་།
ནད་པའི་བྱ་བ་གཉིས་སོ། །དང་བོ་རྒྱུན་གྱི་སྤྱོད་ལམ་དང་། དུས་ཀྱི་
སྤྱོད་ལམ་དང་། གནས་སྐབས་ཀྱི་སྤྱོད་ལམ་དང་། ནད་པའི་སྤྱོད་
ལམ་དྲག་དལ་གཉིས། ཟས་ནི་བཀྲེས་སྐོམ་སེལ་ཞིང་ལུས་སྟོབས་
བསྐྱེད་པའི་ནུས་པ་དང་ལྡན་པས། ཟས་སྐོམ་བཟའ་བཏུང་བྱས་
པས་བཀྲེས་སྐོམ་གྱི་གདུང་བ་སེལ་བའི་ཕྱིར་ན་ཟས་ཞེས་བྱ་ན། ། དེ་
ཟས་
ཡང་ཟས་ཚུལ་ཤེས་པར་བྱ་བ་དང་། ཟས་བསྡམ་པ་དང་།
ཚོད་རན་པར་ཟ་བའོ། །སྨན་ནི་རྫས་གང་ཞིག་ནད་སེལ་བའི་མཆོག་
ཏུ་གྱུར་ཅིང་། ཁོང་དུ་བཏང་བས་ཚེ་སྲོག་ལ་ཕན་པ་དེ་ལ་སྨན་ཞེས་
བྱའོ། །དེ་ཡང་རོ་དང་། ནུས་པ། ཞུ་རྗེས། སྦྱར་ཐབས་་་་་
བཞིའོ། །དཔྱད་ནི་ལུས་ཀྱི་ཕྱི་ནས་ནད་འབྱིན་ཅིང་ཞི་བར་བྱེད་པའི་
ཕྱིར་དཔྱད་ཅེས་བྱའོ། །དེ་ལ་ཡང་འཇམ་པའི་དཔྱད་དང་། རྩུབ་
29

ཚ་ལག་བཅོ་བརྒྱད་བཞུགས་སོ། །
གཉིས།
པའི་དཔྱད་དང་། དྲག་པོའི་དཔྱད་དང་གསུམ་མོ། །དེ་ལས་རྒྱས་
པར་གཉེན་པོ་སྟོང་རྩ་གཉིས་ཀྱི་དབྱེ་བ་ནི། སྨན་ལ་ཞི་སྦྱང་གཉིས་
ལ། ཞི་བྱེད་ལ་བསིལ་དྲོད་གཉིས། སྦྱོང་བྱེད་ལ་དྲག་འཇམ་་་
ཟས་ལ་ཕན་གནོད་གཉིས། སྤྱོད་ལམ་ལ་དྲག་དལ་་་་་
གཉིས། དཔྱད་ལ་འཇམ་རྩུབ་གཉིས། བཅུ་བོ་དེ་ནད་བརྒྱ་རྩ་
གཅིག་ ལ་ སྦྱར་ བས་ སྟོང་ དང་བཅུ། དེ་ སྟེང་ དུ་ བསྲུང་ བ་ དང་།
རིམ་གྲོ། ནུས་པ་གཉིས་ཏེ་སྟོང་རྩ་གཉིས་སོ། །ཡང་ན་སྨན་གྱི་ངོ་བོ་
སྟོང་རྩ་གཉིས་ཡོད་པའོ། །མི་ན་བ་ལ་གནས་པར་བྱེད་པ་ནི་ཐ་མལ་
གྱི་ལུས་ནད་མེད་པ་དེ། སྤྱོད་ལམ་དང་། ཟས་ཀྱི་རོ་ནུས་དང་།
ཁྲུས་དང་། བྱུག་པ་ལ་སོགས་པའི་སྒོ་ནས་འདུ་བ་མི་འཁྲུགས་པར་
བྱས་ནས། ། ལུས་ལ་ནད་མི་འབྱུང་བར་བྱེད་ཅིང་། རྒས་པ་གསོ་བ་
བཅུད་ཀྱི་ལེན་པའི་ཐབས་ཀྱིས་སྟོབས་དང་ཚེ་འཕེལ་བར་བྱེད
པའོ། །དེ་ལ་བཅུད་ལེན་ཞེས་བྱ་བ་ནི་རྫས་ཀྱི་བཅུད་དང་དུ་བླངས་
པས་ ཚེ་ རིང་ དུ་ བྱེད་ པའི་ཕྱིར། རྡོ་བཅུད་དང་། ས་ བཅུད།
ཤིང་བཅུད། ` སྔོ་བཅུད། རྩྭ་བཅུད། རྩིའི་བཅུད་དོ། །བརྟག་
ཐབས་ནི་ནད་ཁོང་ན་ཡོད་པའི་རྟགས་ཕྱིར་འབྱུང་བས། དེ་ངོས་
འཛིན་ཅིང་སྟོན་པས་བརྟག་ཐབས་ཞེས་བྱ་སྟེ། དེ་ལ་ཡང་ཉེས་པ་
དངོས་སུ་སྟོན་པའི་བརྟག་ཐབས་དྲུག། ངན་གཡོ་སྐྱོན་གྱིས་བརྟག་
པའི་ཐབས་བརྒྱད། སྤང་བླང་མུ་བཞིར་བརྟག་པ་བཞི་ སྟེ་བཅོ་་་
བརྒྱད། གལ་འགག་བཞིའི་བརྟག་པ་བཞི་སྟེ། དྲིལ་བས་ཉེཪ་
30

ཁོག་དབུག་ཁྱུང་ཆེན་ལྡིང་བ་བཞུགས་སོ། །
གཉིས་སོ། །གསོ་ཚུལ་ཞེས་བྱ་བ་ནི་ནད་ཀྱི་སྟེང་དུ་གཉེན་པོ་གཏང་
བའི་ཐབས་སྟོན་པ་སྟེ། སྤྱིའི་གསོ་ཚུལ་གསུམ། བྱེ་བྲག་གི་གསོ་
ཚུལ་གསུམ། ཁྱད་པར་གྱི་གསོ་ཚུལ་ དགུ་ སྟེ་ བཅོ་ལྔའོ། །གསོ་་་་་
ཐབས་ཞེས་བྱ་བ་ནི། ནད་སྟེང་དུ་གཉེན་པོ་གཏོང་བར་བྱེད་པ་སྟེ།
སྤྱིར་ཟད་པ་བརྟ་བས་བཅོས་པ་དང་། འཕེལ་བ་སྨྱུང་བས་བཅོས་
པ་གཉིས། བྱེ་བྲག་ཟས་སྤྱོད་སྨན་དཔྱད་བཞི་ལ། སྨན་ལ་ཞི་བྱེད་
སྡེ་ཚན་ལྔ། སྦྱོང་བྱེད་ལ་ ལྔ།
སྦྱོང་བྱེད་ལ་ལྔ། དཔྱད་ སྡེ་ ལྔ་ ཐུར་ མ་ དང་ དྲུག།
ཟས་དང་སྤྱོད་ལམ་གཉིས་གཉིས་ཏེ་ཉི་ཤུ་ཐམ་པའོ། །དེ་ལས་རྒྱས་
པར་གསོ་ཐབས་སུམ་བརྒྱ་དྲུག་ཅུར་དབྱེ་བར་བྱ་སྟེ། རྩ་བའི་བརྟག་
ཐབས་ཉེར་གཉིས། བྱེ་བྲག་གི་བརྟག་ཐབས་བརྒྱ་དང་གཅིག་སྟེ།
བརྟག་པ་བརྒྱ་དང་ཉེར་གསུམ་མོ། །རྩ་བའི་གསོ་ཚུལ་བཅོ་ལྔ། བྱེ་
བྲག་གི་གསོ་ཚུལ་བརྒྱ་དང་གཅིག་སྟེ། གསོ་ཚུལ་བརྒྱ་དང་བཅུ་དྲུག་
གོ། །རྩ་བའི་གསོ་ཐབས་ཉི་ཤུ། བྱེ་བྲག་གི་གསོ་ཐབས་བརྒྱ་དང་
གཅིག་སྟེ། གསོ་ཐབས་བརྒྱ་དང་ཉེར་གཅིག་གོ། སྤྱིར་བསྡོམས་པས་
སུམ་བརྒྱ་དང་དྲུག་ཅུའོ། ·གསོ་བ་བོ་ཞེས་བྱ་བ་ནི་བདག་རྐྱེན་སྨན་
པ་སྟེ། དེ་ཡང་རྒྱུ་དང་། ངོ་བོ་དང་། ངེས་ཚིག་དང༌། དབྱེ་
བ་དང་། ལས་དང་། འབྲས་བུ་དང་དྲུག་གོ། དེ་རྣམས་དཔེ་
དང་ སྦྱར་ ན་ ལུས་ ནི་ ཞིང་དང་འདྲ། ནད་ ནི་ཐེན་ པ་ དང་ འདྲ།
གཉེན་པོ་ནི་ཆུ་དང་འདྲ། བརྟག་པ་ལྗང་བ་ཚིག་མ་ཚིག་བརྟག་པ་
དང་འདྲ། གསོ་ཚུལ་རྫིང་ཡུར་བྱེད་པ་དང་འདུ་གསོ་ཐབས་ཞིང་ཆུ་
31
--—=

ཆ་ལག་བཅོ་བརྒྱད་བཞུགས་སོ། །
བ་དང་འདྲ། སྨན་པ་ནི་ལས་བྱེད་པའི་བདག་པོ་དང་འདྲ། ནད་
མེད་པར་གནས་པ་ནི་སྔོན་ཆུ་གཏང་བ་དང་འདྲའོ། །དེ་རྣམས་ནི་
དོན་གྱི་ཁོག་དབུག་པ་ཞེས་བྱའོ། །གཉིས་པ་དཀྱུས་ཀྱིས་གཅད་པ་ལ་
བཞི་སྟེ། ས་གཅད་པའི་དགོས་པ། ངོ་བོ། ངེས་ཚིག། དབྱེ་
བའོ། ། དེ་ལ་དང་བོ་ས་གཅད་པའི་དགོས་པ་ནི། ཉན་བཤད་་་
བཟུང་བདེ་ བའི་ དགོས་ པ་ཡོད། ངོ་བོ་ནི་གཞུང་གི་དོན་ཚོམས་
བསྡུས་པ། ངེས་ཚིག་ནི། གཞུང་ལ་སྡེ་ཚད་དུ་སྤྱོད་པའི་ཕྱིར་
པ་ དང་།
རོ། །གསུམ་པ་དབྱེ་བ་ལ་གཉིས་ཏེ། བཀའ་རང་ལུས་ཀྱིས་གཅད་
སློབ་ དཔོན་ གདམས་ ངག་ གིས་ གཅད་ པ་ གཉིས་ ཀྱི།
དང་ བོ་ ནི་ རྒྱུད་ བཞི། ཡན་ ལག་ བརྒྱད། གནས་ བཅུ་ གཅིག།
སྐབས་བཅོ་ལྔ། མདོ་བཞི། ལེའུ་བརྒྱ་དང་ལྔ་བཅུ་རྩ་དྲུག་ཡོད་
པའོ། །གདམས་ངག་གི་ས་བཅད་ན། ཀླད་དང་། གཞུང་དང་།
མཇུག་དང་གསུམ་མོ། ། དང་བོ་ཀླད་ཀྱི་དོན་ལ་གཉིས་ཏེ། སྐད་
ཉིས་འགྱུར་གྱི་སྒོ་ནས་རྒྱུད་ཀྱི་མཚན་བསྟན་པ་དང་། སྟོན་པ་ལ་
ཕྱག་འཚལ་ཞིང་མཆོད་པར་བརྗོད་པའོ། །གཞུང་གི་དོན་ལ་གསུམ་
སྟེ། གླེང་གཞི་དང་། གླེང་སློང་དང་། རྒྱུད་ ཀྱི་དོན་བསྟན་་་
པའོ། །ལྔ་བ་འབྲུ་བསྣོན་ནི། ཚིག་དང་དོན་འབྲེལ་བར་བྱེད་པ་སྟེ།
བསྡུས་པའི་འགྲེལ་བ། འབྱེད་པའི་འགྲེལ་བ། འགྲོལ་བའི་་་
འགྲེལ་བའོ། །དེ་ལ་གསུམ། རྒྱུ་མཚན་ཉིད་ཀྱིས་གཏན་ལ་དབབ་
པའི་ཕྱིར། འབྲས་བུ་ལོ་རྒྱུས་ཀྱིས་འགྲོལ་བ་དང༌། ཡིད་ཆེས་པའི་
་་་་་་་
32

ཁོག་དབུག་ཁྱུང་ཆེན་ལྡིང་བ་བཞུགས་སོ། །
ཕྱིར་འབྲུ་ལུང་ ཁུངས་ཀྱིས་འགྲོལ་བ་དང་། ཐ་སྙད་ཞིབ་པར་བྱ་
བའི་ ཕྱིར་འབྲུ་ རིག་པས་འགྲོལ་བའོ། །བཞི་བ་གོང་འོག་ འཚམས་
སྦྱར་བ་ནི་གོ་རིམ་ངེས་པར་བསྟན་པའོ། །བརྒལ་ལན་བྱ་རོག་གི་ཁུ་
འཁྲིག་ལྟ་བུ་ནི་རྩོད་ཟློག་ཏུ་ཤེས་པར་བྱའོ། །གསོ་བ་རིག་པའི་རྒྱུད་སྡེ་
ཆེན་པོའི་ཁོག་དབུག་བཤད་ཐབས་ཀྱི་སྟོང་ཐུན། ཁྱུང་ཆེན་ལྡིང་བ་
ཞེས་ བྱ་ བ་ གཡུ་ ཐོག་ ཡོན་ ཏན་ མགོན་ པོས་ སྦྱར་ བ་ རྫོགས་ སོ། །
མངྒ་ལཾ